ΓΡΑΠΤΗ ΕΡΩΤΗΣΗ E-1096/00

υποβολή: Joaquim Miranda (GUE/NGL) προς την Επιτροπή

(7 Απριλίου 2000)

Θέμα: Περιβαλλοντικές επιπτώσεις από την κατασκευή προβλήτας στην Αυτόνομη Περιφέρεια Μαδέρας

Στην κοιλάδα του Porto Novo (δήμος Santa Cruz Αυτόνομη Περιφέρεια Μαδέρας) κατασκευάζεται προβλήτα με κοινοτική χρηματοδότηση, συγκεκριμένα από το Ταμείο Περιφερειακής Ανάπτυξης (ΕΤΠΑ).

Λαμβάνονταςπόψη ότι παρατηρείται σοβαρή προσβολή κατά του περιβάλλοντος, με επιχωματώσεις της ακτής στο πλαίσιο της κατασκευής της προβλήτας" πρόκειται για μια κοιλάδα με διάφορες εστίες ρύπανσης των ποταμών, των θαλάσσιωνδάτων και αλλοίωσης του τοπίου και της ποιότητας του αέρα"

Ερωτάται η Επιτροπή:

- Ποιες μελέτες περιβαλλοντικών επιπτώσεων προηγήθηκαν των επιχωματώσεων του θαλάσσιου τμήματος της περιοχής αυτής;

- Ποιες μελέτες προηγήθηκαν της κατασκευής της μελλοντικής προβλήτας του Porto Novo;

- Ποια κριτήρια τήρησε η Ευρωπαϊκή Ένωση για τη χρηματοδότηση αυτού του είδους έργων;

Απάντηση του κ. Barnier εξ ονόματος της Επιτροπής

(14 Ιουνίου 2000)

Στο πλαίσιο του επιχειρησιακού προγράμματος για την αυτόνομη περιφέρεια της Μαδέρας(1), εγκρίθηκε χρηματοδότηση ύψους 375 εκατ. εσκούδος (περίπου 1,87 εκατ.) για τα έργα κατασκευής μιας αποβάθρας στον λιμένα Porto Novo.

Η χρηματοδότηση αυτή αποφασίστηκε από την αρχή διαχείρισης του προγράμματος, στο πλαίσιο των αρμοδιοτήτων που της έχουν ανατεθεί για το εν λόγω πρόγραμμα και σύμφωνα με τις διατάξεις των κοινοτικών κανονισμών (κανονισμός (ΕΟΚ) αριθ. 2052/88 του Συμβουλίου της 24ης Ιουνίου 1988 σχετικά με την αποστολή των διαρθρωτικών ταμείων, την αποτελεσματικότητά τους και το συντονισμό των παρεμβάσεών τους μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλωνφιστάμενων χρηματοδοτικών μέσων(2)" κανονισμοί (ΕΟΚ) αριθ. 4253/88 του Συμβουλίου της 19ης Δεκεμβρίου 1988 για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά τον συντονισμό των παρεμβάσεων των διαφόρων διαρθρωτικών ταμείων μεταξύ τους, καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπώνφιστάμενων χρηματοδοτικών οργάνων(3) και κανονισμός (ΕΟΚ) αριθ. 4254/88 του Συμβουλίου της 19ης Δεκεμβρίου 1988 περί των διατάξεων εφαρμογής του κανονισμού (ΕΟΚ) αριθ. 2052/88 όσον αφορά το Ευρωπαϊκό Ταμείο Περιφερειακής Ανάπτυξης(5), όπως τροποποιήθηκαν με τους κανονισμούς (ΕΟΚ) αριθ. 2081/93, (ΕΟΚ) αριθ. 2082/93 και (ΕΟΚ) αριθ. 083/93 του Συμβουλίου της 20 Δεκεμβρίου 1993(4)).

Στόχος της εγκριθείσας χρηματοδότησης ήταν η κατασκευή αποβάθρας συνολικού μήκους 162 μέτρων στον λιμένα Porto Novo, έτσι ώστε να μεταφερθεί σε αυτόν σημαντικό μέρος της εμπορικής δραστηριότητας του λιμένα Funchal, του οποίου οι δραστηριότητες να περιοριστούν σε εκείνες που είναι περισσότερο συναφείς με τη συνήθη χρήση του ως τουριστικού λιμένα. Η εκτέλεση του έργου έχει ήδη περατωθεί.

Τα ορισθέντα από την Κοινότητα κριτήρια για τη χρηματοδότηση της εν λόγω κατηγορίας έργων, αναφέρονται στο προαναφερθέν επιχειρησιακό πρόγραμμα. Προβλέπουν, μεταξύ άλλων, τη χρηματοδότηση λιμενικήςποδομής, με σκοπό τη διασφάλιση της αποτελεσματικότητας των λειτουργικών συνθηκών στον λιμένα Funchal, μέσω της διαφοροποίησης της προσφοράς λιμενικών εγκαταστάσεων" ο θαλάσσιος τερματικός σταθμός του Porto Novo αναφέρεται ρητά στο πρόγραμμα αυτό.

Θα πρέπει ναπενθυμιστεί το γεγονός ότι για τα έργα συνολικού κόστους κάτω των 25 εκατ., εναπόκειται στις αρμόδιες για τηνλοποίηση του προγράμματος εθνικές αρχές, να ελέγχουν εάν τα έργα που επελέγησαν για κοινοτική συγχρηματοδότηση πληρούν όλους τους απαιτούμενους διοικητικούς και νομικούς όρους, μεταξύ των οποίων περιλαμβάνεται και η τήρηση των ισχυόντων περιβαλλοντικών κανόνων.

(1) Απόφαση της Επιτροπής 464/τελικό 2 της 4ης Μαρτίου 1994.

(2) ΕΕ L 185 της 15.7.1988.

(3) ΕΕ L 374 της 31.12.1988.

(4) ΕΕ L 193 της 31.7.1993.

(5) ΕΕ L 374 της 31.12.1988.